Covid-19-statistieke: Herstelkoers weer op 90%(Argieffoto: pixabay) Altesaam 1 458 958 mense in Suid-Afrika het nou reeds Covid-19 opgedoen nadat nog 2 649 pasiënte in die laaste siklus van 24 uur positief getoets het. Dr. Zweli Mkhize, minister van gesondheid, het Dinsdagaand in sy gebruiklike verklaring gesê nog 547 pasiënte het intussen weens Covid-19 gesterf. Dié sterftes is onderskeidelik in die Oos-Kaap (68), Vrystaat (30), Gauteng (91), KwaZulu-Natal (143), Mpumalanga (9), Noord-Kaap (3), Wes-Kaap (69) asook Limpopo (134), waar retrospektiewe oudits tussen 6 September en 29 Januarie uitgevoer is, aangemeld. Dít bring die land se dodetal op 44 946 te staan. Volgens Mkhize het 1 318 504 pasiënte in Suid-Afrika egter reeds aan die koronavirus herstel, met ŉ herstelkoers van 90%. Nog 28 942 toetse is intussen uitgevoer. Die land het nou reeds 8 329 691 toetse sedert die uitbreek van die virus gedoen. Die meeste van die toetse is in die privaatsektor uitgevoer. Sterftes en persone wat herstel het: